CELEX: 62015CN0202
Language: bg
Date: 2015-04-29 00:00:00
Title: Дело C-202/15: Преюдициално запитване от Commissione Tributaria Regionale di Milano (Италия), постъпило на 29 април 2015 г. — Agenzia delle Entrate — Direzione Regionale Lombardia Ufficio Contenzioso/H3 g SpA

10.8.2015   
            
            
               BG
            
            
               Официален вестник на Европейския съюз
            
            
               C 262/2
            
         Преюдициално запитване от Commissione Tributaria Regionale di Milano (Италия), постъпило на 29 април 2015 г. — Agenzia delle Entrate — Direzione Regionale Lombardia Ufficio Contenzioso/H3 g SpA
   (Дело C-202/15)
   (2015/C 262/03)
   Език на производството: италиански
   
      Запитваща юрисдикция
   
   Commissione Tributaria Regionale di Milano
   
      Страни в главното производство
   
   
      Жалбоподател: Agenzia delle Entrate — Direzione Regionale Lombardia Ufficio Contenzioso
   
      Ответник: H3 g SpA
   
      Преюдициални въпроси
   
   
               1)
            
            
               Предвид това че италианският законодател упражнява възможността, предвидена в член 90, параграф 2, алинея 2 и член 185, параграф 2, алинея втора от Директива 2006/112/ЕО (1) (а преди приемането ѝ — в член 11, част В, параграф 1 и член 20, параграф 1, буква б), второ изречение от Директива 77/388/ЕИО (2)), които се отнасят съответно до намаляване на данъчната основа и корекция на ДДС, начислен върху облагаеми сделки в случай на пълно или частично неплащане на насрещната престация, договорена между страните, съответства ли на принципите на пропорционалност и ефективност, гарантирани от ДФЕС, и на принципа на неутралност, който урежда прилагането на ДДС, налагането на ограничения, които правят невъзможно или прекалено трудно за данъчнозадълженото лице възстановяването на данъка за напълно или частично неплатена насрещна престация?
            
         
               2)
            
            
               В случай на утвърдителен отговор на първия въпрос, съвместима ли е с горепосочените принципи разпоредба като предвидената в член 26, алинея 2 от DPR № 633/1972, която в практиката на данъчния орган на държавата членка на Съюза обуславя правото на възстановяване на данъка от доказването на предшестващото безуспешно предприемане на производства по несъстоятелност или изпълнителни производства, дори когато в разумна степен се предполага, че последните са икономически неизгодни поради размера на предявените вземания, поради перспективите за тяхното събиране и поради разходите за изпълнителните действия или за производствата по несъстоятелност?
            
         
      (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7).
   
      (2)  Шеста директива на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1).